recursal/SuperWikiNEXT-32B huggingface dataset:
**ছোট ফইট্টা** বা **খুরঅলা ফইট্টা** (ইংরেজি: **lesser mouse-deer** বা **kanchil** বা **lesser Malay chevrotain**), (বৈজ্ঞানিক নাম:*Tragulus kanchil*), হচ্ছে ট্রাগুলিডি পরিবারের একটি স্তন্যপায়ী প্রাণী প্রজাতি।

বিস্তৃতি
--------

খুরঅলা ফইট্টা ইন্দোচীন, বার্মা, ব্রুনেই, কম্বোডিয়া, চীনের দক্ষিণ ইয়েনান, ইন্দোনেশিয়া, লাওস, মালয়েশিয়া, সিংগাপুর, থাইল্যান্ড, ও ভিয়েতনামে পাওয়া যায়।

বিবরণ
-----

এটি খুরঅলা সবচেয়ে ছোট স্তন্যপায়ী প্রাণী। এটি পূর্ণবয়স্ক হলে উচ্চতা হয় ৪৫ সেমি বা ১৮ ইঞ্চি এবং ওজন ২ কেজি। এরা বুনো কুকুরের শিকারের কারণে বিপদগ্রস্ত।

সিঙ্গাপুর থেকে পাওয়া প্রাপ্তবয়স্ক ছোট ফইট্টা

অবস্থা
------

আইইউসিএন খুরঅলা ফইট্টাকে ন্যূনতম বিপদগ্রস্ত প্রজাতি হিসেবে বিবেচনা করে থাকে। বাংলাদেশ থেকে এটি ১৯৮০’র দশকে বিলুপ্ত হয়েছে। মাংস সুস্বাদু ও প্রাণীটি বন্য হওয়ায় আমাদের দেশের মানবেরা এটিকে ধরে, মেরে, খেয়ে শেষ করে ফেলেছে।

তথ্যসূত্র
---------

1. 1 2  Timmins, R.J. Duckworth, J.W. & Semiadi, G. (2008). *Tragulus kanchil*. *2008 IUCN Red List of Threatened Species*. IUCN 2008. Retrieved on 6 November 2009. Database entry includes a brief justification of why this species is of least concern.

* *Mammal Species of the World  ওয়েব্যাক মেশিনে আর্কাইভকৃত ৪ এপ্রিল ২০০৯ তারিখে*
**কুন-স্পাংস-ছোস-গ্রাগ্স-দ্পাল-ব্জাং** (ওয়াইলি: *kun spangs chos grags dpal bzang*) (১২৮৩-১৩৬৩) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন।

জন্ম ও পরিবার
-------------

কুন-স্পাংস-ছোস-গ্রাগ্স-দ্পাল-ব্জাং ১২৮৩ খ্রিষ্টাব্দে তিব্বতের রা-লুং অঞ্চলে জন্মগ্রহণ করেন। তার পিতা রত্নমতি ছিলেন একজন নেওয়ার জাতিগোষ্ঠীর ভাস্কর যিনি নেপাল থেকে গ্ত্সাং অঞ্চলের ন্যাং-স্তোদ (ওয়াইলি: *nyang stod*) নামক স্থানে মূর্তিনির্মাণের জন্য আমন্ত্রিত হয়েছিলেন। কম বয়সেই তিনি তার পিতার নিকট শিল্পকলা অধ্যয়ন করেন।

শিক্ষা
------

কুন-স্পাংস-ছোস-গ্রাগ্স-দ্পাল-ব্জাং সাত বছর বয়সে ব্যাং-ছুব-'ওদ-জের (ওয়াইলি: *byang chub 'od zer*) নামক এক বৌদ্ধভিক্ষুর নিকট ব্যাম্স-ছোস-ল্ঙ্গা (ওয়াইলি: *byams chos lnga*) নামক শিক্ষাগ্রহণ করেন। এরপর তিনি গুংথাং বৌদ্ধবিহারের প্রধান দোন-গ্রুব-দ্পালের (ওয়াইলি: *don grub dpal*) নিকট দীক্ষা নেন এবং বারো বছর বয়স পর্যন্ত ঐ বিহারে অবস্থান করে অভিধর্ম সম্বন্ধে শিক্ষাগ্রহণ করেন। এরপর তিনি সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান (ওয়াইলি: *'jam dbyangs chos kyi rgyal mtshan*) নামক বৌদ্ধ পণ্ডিতের নিকট বোধিচর্যাবতার ও অভিধর্ম সম্বন্ধে শিক্ষালাভ করেন। এরপর তিনি একুশ বছর বয়স পর্যন্ত তিনি মধ্য তিব্ব্তের বিভিন্ন বৌদ্ধবিহারে শিক্ষালাভ করেন। এই সময় তিনি ঝা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত তিব্বতী পণ্ডিতের নিকটেও শিক্ষালাভ করেন। তেইশ বছর বয়সে তিনি জো-নাং বৌদ্ধবিহার যাত্রা করে য়োন-তান-র্গ্যা-ম্ত্শো নামক পণ্ডিতের নিকট ভিক্ষুর শপথ এবং কালচক্র ও বিমলপ্রভা টীকাভাষ্য সম্বন্ধে শিক্ষাগ্রহণ করেন। পঁচিশ বছর বয়সে তিনি 'দ্জুম-ছোস-লুং (ওয়াইলি: *'dzum chos lung*) নামক স্থানে জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের সঙ্গে সাক্ষাৎ করেন ও প্রায় বারো বছর স্ক্যিদ-ফুগ (ওয়াইলি: *skyid phug*) নামক এক স্থানের গুহা মন্দিরে গোপণে শিক্ষালাভ করেন। দোল-পো-পা জো-নাং বৌদ্ধবিহারে যে বিশালাকার স্তূপমন্দির বা স্কু-'বুম নির্মাণ করেন, সেই স্তূপের সমস্ত নির্মাণের দায়িত্ব কুন-স্পাংস-ছোস-গ্রাগ্স-দ্পাল-ব্জাং নিজে গ্রহণ করেন ও ১৩৩৩ খ্রিষ্টাব্দে এই কাজ সম্পূর্ণ হয়।

পরবর্তী জীবন
------------

এরপর স্তোন-পা-য়ে-শেস-দ্পাল (ওয়াইলি: *ston pa ye shes dpal*) নামক বৌদ্ধ পণ্ডিতের অনুরোধে তিনি ছু-ব্জাং (ওয়াইলি: *chu bzang*) বৌদ্ধবিহারের দায়িত্ব নেন এবং সেখানে বিমলপ্রভা সম্বন্ধে শিক্ষাদান করেন। তিনি দোল-পো-পা-শেস-রাব-র্গ্যাল-ম্ত্শানের নির্দেশে ইউয়ান সম্রাটকে সাত মাস ধর্মশিক্ষা দান করেন। একাশি বছর বয়সে দ্পাল-স্তেং (ওয়াইলি: *dpal steng*) বৌদ্ধবিহারে শিক্ষকতার অনুরোধ রাখতে যাত্রা করলে পথে ব্যাং-পা-সিদ্ধি নামক এক স্থানীয় যুদ্ধবাজ তাকে হত্যা করেন।

তথ্যসূত্র
---------

1. 1 2 3  Stearns, Cyrus (আগস্ট ২০০৮)। "Kunpang Chodrak Pelzang"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১০।
**মালাভিকা হারিটা** একজন ভারতীয় নির্বাহী যিনি বিজ্ঞাপন ও যোগাযোগ সংস্থা সাটছি এবং সাটছি ফোকাসের বর্তমান প্রধান নির্বাহী কর্মকর্তা। তিনি ব্যাঙ্গালোরের অ্যাড ক্লাবেরও সভাপতি।

প্রাথমিক জীবন এবং শিক্ষা
------------------------

মালাভিকা ১৯৮২ সালে ইন্ডিয়ান ইনস্টিটিউট অফ ম্যানেজমেন্ট ব্যাঙ্গালোর থেকে স্নাতকোত্তর সম্পন্ন করেন।

পেশাগত জীবন
-----------

মালভিকা এইচএমটি ওয়াচেসের বিজ্ঞাপন ও বিক্রয় প্রচার অনুষ্ঠানে তার পেশাগত কর্মজীবন শুরু করেন এবং মুদ্রা কমিউনিকেশনস এ কাজ করার পর ১৯৯৩ সালে সাচিতে যোগ দেন। তিনি ভারতের ব্যবস্থাপনা ও যোগাযোগের উপর বিভিন্ন স্নাতকোত্তর ইনস্টিটিউটগুলিতে বিজ্ঞাপন ও ব্র্যান্ড ব্যাবস্থাপনার শিক্ষাও দেন।

পুরস্কার এবং সম্মাননা
---------------------

মালভিকা প্রথম মহিলা হিসাবে আইআইএম ব্যাঙ্গালুরু কর্তৃক বিশিষ্ট অ্যালামনি পুরস্কারে ভূষিত হয়েছিলেন ।  তিনি বিশ্বায়নের উপর লন্ডন স্কুল অব ইকনোমিক্স এ লর্ড মেঘনাদ দেসাই এর অধীনে, বিশেষ কার্যক্রমের জন্য ব্রিটিশ সরকার কর্তৃক নির্বাচিত অন্যতম প্রথম গুরুকুল চেভেনিং মেধাবৃত্তি প্রাপ্ত ছিলেন।

তথ্যসূত্র
---------

1. ↑  "Saatchi & Saatchi Focus CEO Malavika Harita is president of Bangalore Ad Club"।
2. ↑  "Busybee of the ad world"।
3. ↑  "Advertising professional enters IIMB wall of fame"।
4. ↑  "An opportunity, not a challenge: Malavika Harita"।
**চেকিতান**, চেকিতান মহাভারতের একটি চরিত্র ।  ইনি একজন যদু-বৃষ্ণিবংশীয় রাজা। ইনি বসুদেবের ভগিনী শ্রুতকীর্তির পুত্র। দ্রৌপদীর স্বয়ম্বর সভায় চেকিতান উপস্থিত হয়েছিলেন। তিনি মহাভারত যুদ্ধের প্রথম দিন থেকেই পাণ্ডব সেনাবাহিনীর অন্যতম বীর ছিলেন। 

ইন্দ্রপ্রস্থে দানবরাজ ময় নির্মিত সভাস্থলে যুধিষ্ঠিরের প্রবেশের সময় যে সব নৃপতিগণ তাঁর সঙ্গে ছিলেন তাঁদের মধ্যে চেকিতান একজন। চেকিতান রাজসূয় যজ্ঞ উপলক্ষ্যে যুধিষ্ঠিরকে একটি তূণীর উপহার দেন।

কুরুক্ষেত্রের যুদ্ধে যুধিষ্ঠির পাঞ্চাল রাজপুত্র ধৃষ্টদ্যুম্নকে পাণ্ডবদের সেনাপতি নির্বাচন করেন। এরপর ধৃষ্টদ্যুম্ন পাণ্ডব পক্ষীয় যােদ্ধাদের মধ্যে কে কোন কৌরব যােদ্ধার বিরুদ্ধে যুদ্ধ করবেন স্থির করে দেন। ধৃষ্টদ্যুম্ন এ সময় চেকিতানকে সােমদত্তের পুত্র শলের সঙ্গে যুদ্ধ করার নির্দেশ দেন।

যুদ্ধের ১৮তম দিনে, দুর্যোধন তাঁকে বধ করেন।

তথ্যসূত্র
---------

1. ↑  "Chekitana"। *Glorious Hinduism* (ইংরেজি ভাষায়)। ২০১৮-০৫-২৬। সংগ্রহের তারিখ ২০২০-০৯-১৫।
2. ↑  "Chekitana - Jatland Wiki"। *www.jatland.com*। সংগ্রহের তারিখ ২০২০-০৯-১৫।
3. ↑  *হরিদাস সিদ্ধান্তবাগীশ ভট্টাচার্য অনুদিত মহাভারত*। বিশ্ববানী।
4. ↑  রামায়ণ-মহাভারত-মুখ্যপুরাণ, পুরাণকোষ। *নৃসিংহপ্রসাদ ভাদুড়ী সম্পাদিত*। সাহিত্য সংসদ। আইএসবিএন 978-81-7955-275-9।
**পারপেচুয়াল স্ট্যু** অথবা **চিরস্থায়ী স্ট্যু**, যা **হান্টারস পট**   বা **হান্টারের স্টু** নামেও পরিচিত, এটি এমন একটি পাত্র যার মধ্যে যে কোনো খাদ্যসামগ্রী রাখা হয় এবং রান্না করা হয়। এই পাত্রটিকে সবসময় কোনো না কোন খাদ্যবস্তুতে ভরে রাখার রীতি আছে।   সঠিকভাবে রক্ষণাবেক্ষণ করলে এই জাতীয় খাবার কয়েক দশক বা তার বেশি সময় ধরে রান্না করা যেতে পারে। চিরস্থায়ী স্টুতে তৈরি খাবারগুলি সুগন্ধযুক্ত হিসাবে বর্ণনা করা হয়েছে কারণ উপাদানগুলি যেভাবে একত্রিত হয় তাতে খাবারের স্বাদ ও গন্ধ বর্ধিত হয়। 

আগস্ট ২০১৪ থেকে এপ্রিল ২০১৫ এর মধ্যে নিউ ইয়র্কের একটি রেস্তোরাঁ আট মাসেরও বেশি সময় ধরে একই চিরস্থায়ী স্টু (একটি মাস্টার স্টক ) থেকে ঝোল পরিবেশন করেছিল।  

একজন লেখক দাবি করেছিল যে, ১৫ শতক থেকে দ্বিতীয় বিশ্বযুদ্ধ পর্যন্ত পট-আউ-ফিউ- এর একটি ব্যাচ পার্পিগন্যানে স্থায়ী স্টু হিসাবে রক্ষণাবেক্ষণ করা হয়েছিল। তখন জার্মান দখলদারিত্বের কারণে স্টু তৈরির উপাদানগুলি শেষ হয়ে গিয়েছিল।  

কিছু দক্ষিণ ও পূর্ব এশিয়ার দেশে চিরস্থায়ী স্টুর ঐতিহ্যকে এখনও জীবিত রাখা হয়েছে।

থাইল্যান্ডের ব্যাংককের ওয়াটানা পানিচ রেস্তোরাঁ ৪৮ বছর ধরে একই চিরস্থায়ী স্টু থেকে ঝোলের রক্ষণাবেক্ষণ অব্যাহত রেখেছে ( ২০২৩ -এর হিসেব অনুযায়ী) 

জাপানের খাদ্য শিল্প এখনও কিছু ঐতিহ্যবাহী খাবারে চিরস্থায়ী স্টু রক্ষন করে রাখে, উদাহরণস্বরূপ রামেন[] এবং ওডেন।

ওটাফুকু, জাপানের প্রাচীনতম ওডেন রেস্তোরাঁগুলির মধ্যে একটি, ১৯৪৫ সাল থেকে প্রতিদিন একই চিরস্থায়ী স্টু -এর ঝোল গরম করে রক্ষন করছে।

উপাদান
------

একটি চিরস্থায়ী স্টুতে বিভিন্ন উপাদান ব্যবহার করা যেতে পারে। যেমন মূল শাকসবজি এবং কন্দ ( পেঁয়াজ, গাজর, রসুন, পার্সনিপ, শালগম, ইত্যাদি) এবং বিভিন্ন মাংস।  এই সকল উপাদানের সমাবেশে চিরস্থায়ী স্টু প্রস্তুত করা হয়।

তথ্যসূত্র
---------

1. 1 2  Slabbert, Joan (২০০৫)। *Bwana Kakuli*। Trafford Publishing। পৃষ্ঠা 76–77। আইএসবিএন 1412061563।
2. ↑  Fitzpatrick, Sir Percy (১৯০৭)। *Jock of the Bushveld*। Longmans, Green and Company। পৃষ্ঠা 79–80।
3. 1 2  "Perpetual stew"। Times Daily। মে ৩, ২০১৩। সংগ্রহের তারিখ ৩০ মার্চ ২০১৪।
4. ↑  Kravitz, Melissa (২৬ জানুয়ারি ২০১৫)। "It's alive! Chef David Santos' stew never stops evolving at Luoro"। *AM New York*। ৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৫।
5. ↑  Sterling, Justine (২৮ জানুয়ারি ২০১৫)। "Why You Shouldn't Be Terrified of This Never-Ending Stew"। সংগ্রহের তারিখ ১৯ সেপ্টেম্বর ২০১৮।
6. ↑  Prager, Arthur (১৯৮১)। "From, A Pot-Au-Feu, Many Happy Returns"। *New York Times*।
7. 1 2  Mastbaum, Blair (২০২২-১২-১৫)। "The 'Perpetual Broths' That Simmer For Decades"। *Atlas Obscura* (ইংরেজি ভাষায়)। সংগ্রহের তারিখ ২০২২-১২-২২।
8. ↑  GreatBigStory (১৯ জুলাই ২০১৯)। "This Soup Has Been Simmering for 45 Years"। *YouTube*। সংগ্রহের তারিখ ১৭ আগস্ট ২০২০।
9. ↑  Mishan, Ligaya (অক্টোবর ২০, ২০১৭)। "The Novel Taste of Old Food"। *New York Times*। সংগ্রহের তারিখ ডিসেম্বর ১১, ২০২২।
**ফুটবল ক্লাব দ মেস** (সাধারণত **এফসি মেস** অথবা শুধুমাত্র **মেস** (ফরাসি উচ্চারণ: [mɛs] (এই শব্দ সম্পর্কেশুনুন)) নামে পরিচিত) হচ্ছে লরেনের মেস ভিত্তিক একটি ফরাসি পেশাদার ফুটবল ক্লাব। এই ক্লাবটি ১৯৩২ সালে প্রতিষ্ঠিত হয়েছিল। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৩২ সালে প্রতিষ্ঠিত হয়েছে। ফুটবল ক্লাব মেস তাদের সকল হোম ম্যাচ মেসের স্তাদ সাঁ-সামফোরিয়েঁ-এ খেলে থাকে; যার ধারণক্ষমতা হচ্ছে ২৫,৬৩৬। বর্তমানে এই ক্লাবের ম্যানেজারের দায়িত্ব পালন করছেন ফেদেরিক আন্তোনেতি এবং সভাপতির দায়িত্ব পালন করছেন বের্নার সেরিঁ। ঘানায়ীয় রক্ষণভাগের খেলোয়াড় জন বোয়ে ]] এই ক্লাবের অধিনায়কের দায়িত্ব পালন করছেন।

প্রতিষ্ঠার তৃতীয় বছরে, অর্থাৎ ১৯৩৪–৩৫ মৌসুমে এই ক্লাবটি তাদের ইতিহাসে প্রথমবারের মতো কোন প্রতিযোগিতার শিরোপা জয়লাভ করেছিল। এপর্যন্ত মেস ৪টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে।

অর্জন
-----

* **লীগ ১**

রানার-আপ (১): ১৯৯৭–৯৮
* **লীগ ২**

**চ্যাম্পিয়ন (৪):** ১৯৩৪–৩৫, ২০০৬–০৭, ২০১৩–১৪, ২০১৮–১৯
* **কুপ দে ফ্রান্স**

**চ্যাম্পিয়ন (২):** ১৯৮৩–৮৪, ১৯৮৭–৮৮
রানার-আপ (১): ১৯৩৭–৩৮
* **কুপ দে লা লীগ**

**চ্যাম্পিয়ন (২):** ১৯৮৫–৮৬, ১৯৯৫–৯৬
রানার-আপ (১): ১৯৯৮–৯৯
* **উয়ফা ইন্টারটোটো কাপ**

রানার-আপ (১): ১৯৯৯

তথ্যসূত্র
---------

1. ↑  www.fcmetz.com

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ফরাসি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)

 |
| অন্যান্য | 
* সুডক (ফ্রান্স)
	+ ১

 |
**স্প্রাখবুন্ড** (জার্মান: *Sprachbund*, *শ্‌প্‌রাখ়বুন্‌ট*, জার্মান উচ্চারণ: [ˈʃpʁaːxbʊnt]), আক্ষরিক 'ভাষা সঙ্ঘ') আঞ্চলিক বৈশিষ্ট্যসম্পন্ন বিভিন্ন ভাষার একটি দল। ভাষাগুলি হয়তো বিভিন্ন ভাষা পরিবারের অংশ, কিন্তু স্প্রাখবুন্ড বৈশিষ্ট্যের ফলে তাদের মধ্যে আপাত মিল পাওয়া যায়। সমবৈশিষ্ট্যযুক্ত একটি ভাষাগুচ্ছ তবেই একটি স্প্রাখবুন্ড হবে যদি সেই বৈশিষ্ট্যগুলি ভাষাদের সাধারণ জিনগত ইতিহাস ছাড়াই বিস্তৃত হয়েছে। সেইজন্য ইতিহাস জ্ঞান ছাড়া বিভিন্ন ভাষা পরিবারকে স্প্রাখবুন্ড বা বিভিন্ন স্প্রাখবুন্ডকে ভাষা পরিবার বলে ভুল শ্রেণিবিভাগ করা হয়।

উদাহরণ
------

### ইন্দোচীন

মূল নিবন্ধ: ইন্দোচীন § ভাষা

দক্ষিণ-পূর্ব এশিয়ার মূলভূখণ্ডের বিভিন্ন ভাষা সম্প্রদায়
দক্ষিণ-পূর্ব এশিয়ার মূলভূখণ্ডের ভাষাসমূহ বিভিন্ন পৃথক ভাষা পরিবারের অংশ হলেও তাদের মধ্যে বহু মিল বর্তমান। এই ভাষাগুলি চীনা-তিব্বতি, মং-মিয়েন, তাই-কাদাই, অস্ট্রোনেশীয় ও অস্ট্রো-এশীয় পরিবারের অংশ, যা থাইল্যান্ড থেকে চীন পর্যন্ত বিস্তৃত।

হিলারিও দে সৌসা (২০১৫) দেখিয়েছেন যে দক্ষিণ চীনের ক্যান্টনীয় ও ফিংহুয়া উপভাষাও দক্ষিণ-পূর্ব এশিয়ার মূলভূখণ্ডের ভাষা অঞ্চলের অংশ।

মার্ক পোস্ট (২০১৫) লক্ষ্য করলেন যে উত্তর-পূর্ব ভারতের অরুণাচল প্রদেশের তানি ভাষাসমূহ ভাষাতাত্ত্বিক শ্রেণিকরণের দিক থেকে দক্ষিণ-পূর্ব এশিয়ার মূলভূখণ্ডের ভাষা অঞ্চলের অংশ এবং তিব্বতি প্রভাব ক্ষেত্রের ভাষার তুলনায় তানি ভাষাগুলিতে ক্রিওলের মতো রূপমূলতাত্ত্বিক বৈশিষ্ট্য বর্তমান। মার্ক পোস্ট এটাও বলেছেন যে তানি সংস্কৃতি দক্ষিণ-পূর্ব এশিয়ার মূলভূখণ্ডের পাহাড়ি সংস্কৃতির মতো এবং এটি শীতল পার্বত্য পরিবেশে অভিযোজিত হয়নি।

তথ্যসূত্র
---------

1. ↑  Mallinson, Graham; Blake, Barry J. (১৯৮১)। *Language Typology - Cross-linguistic Studies in Syntax*। North-Holland। পৃষ্ঠা 17–18। আইএসবিএন 0-444-863117। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মা শীতলা চৌকিয়া দেবীর মন্দিরটি বেশ পুরনো। এখানে শিব ও শক্তির পূজা হয়।

ইতিহাস
------

হিন্দু রাজাদের যুগে জৌনপুরের শাসনভার ছিল অহির শাসকদের হাতে। হীরচাঁদ যাদবকে জৌনপুরের প্রথম আহির শাসক হিসেবে বিবেচনা করা হয়। এই বংশের বংশধররা 'আহির' উপাধি ব্যবহার করত। এই লোকেরা চান্দভাক এবং গোপালপুরে দুর্গ তৈরি করেছিল। এটা বিশ্বাস করা হয় যে চৌকিয়া দেবীর মন্দিরটি তাদের বংশ-দেবতার গৌরবে যাদব বা ভররা তৈরি করেছিল- কিন্তু ভরদের বিপদের পরিপ্রেক্ষিতে, এই সিদ্ধান্তে পৌঁছানো আরও যুক্তিসঙ্গত বলে মনে হয় যে এই মন্দিরটি নির্মিত হয়েছিল ভরস। ভররা ছিল অনার্য। অ-আর্মিদের মধ্যে শিব ও শক্তির পূজা প্রচলিত ছিল। ক্ষমতায় অনুষ্ঠিত জৌনপুরের। প্রথমে, দেবীকে অবশ্যই একটি প্রশংসিত 'চৌকিয়া' তে স্থাপন করা হয়েছিল এবং সম্ভবত এই কারণে তাকে চৌকিয়া দেবী হিসাবে উল্লেখ করা হয়েছিল। দেবু শীতলা হলেন‌ ঈশ্বরিক মায়ের প্রতিনিধিত্বমূলক আনন্দদায়ক দিক: তাই তাকে শীতলা বলা হত। সোম ও শুক্রবারে উপাসকগণ এখানে প্রচুর সংখ্যায় আসেন। নবরাত্রির সময় এখানে প্রচুর ভিড় জমে।[]

দেবী সম্পর্কে লোককথা
--------------------

একটি গল্প বলছে, দেবী দুর্গা ছোট কাত্যায়নী রূপে অবতীর্ণ হয়েছেন, কাত্যায়নের কন্যা পৃথিবীর সমস্ত অহংকারী অশরীরী শক্তিকে ধ্বংস করার জন্য, দুর্গা রূপে, তিনি কালকেয়ায় পাঠানো অনেক অসুরকে হত্যা করেছিলেন।

অবস্থান
-------

চৌকিয়া ধাম ইনস্টিটিউশন (SH-36) এর প্রসাদ গ্রুপের কাছে অবস্থিত।[]

বহিসংযোগ
--------

* উইকিমিডিয়া কমন্সে শীতলা চৌকিয়া ধাম মন্দির সম্পর্কিত মিডিয়া দেখুন।


| * দে
* স
উত্তরপ্রদেশের হিন্দু মন্দির |
| --- |
| 
* বাঁকেবিহারী মন্দির
* দুর্গামন্দির
* গোরখনাথ মঠ
* হনুমানগড়ি
* কাশী বিশ্বনাথ মন্দির
* কেশব দেও মন্দির
* রামজন্মভূমি
* সঙ্কটমোচন হনুমান মন্দির
* বিন্ধ্যাচল
* স্বয়ম্ভু রাধারমণ মন্দির

 |
**মহারানি কিশোরী** ( ১৮ শতক) ছিলেন ভারতের রাজস্থান জেলার ভরতপুরের মহারাজা সুরজ মলের স্ত্রী। কিশোরীর জন্মস্থান হল হরিয়ানার পালওয়াল জেলায় (২ নং জাতীয় সড়কে) অবস্থিত একটি শহর হোদাল। স্থানটি মথুরা এবং ভরতপুরের কাছে। ভরতপুরে তাঁর স্বামী তাঁর জন্য যে বাড়িটি তৈরি করেছিলেন তা এখন রাজস্থান সরকার দ্বারা সুরক্ষিত একটি স্মৃতিস্তম্ভ। তাঁদের পালিত পুত্রের নাম জওহর সিং।

কথিত আছে যে মহারাজা তাঁর হাতিতে চড়ে হোদলের কাছে যাবার সময় দেখেছিলেন একটি উত্তেজিত ও ক্রুদ্ধ ষাঁড়কে দেখে সাধারণ মানুষ ভয় পাচ্ছে। কিশোরী সেই সময় মাথায় কলসিতে জল নিয়ে কূপ থেকে ফিরছিলেন। সেই অবস্থায় তিনি ষাঁড়ের লাগাম ধরে তাকে নিয়ন্ত্রণ করেছিলেন। মহারাজা তাঁর সাহস ও সৌন্দর্যে মুগ্ধ হয়ে গিয়েছিলেন। তিনি এরপরে তাঁর দূতকে পাঠিয়েছিলেন কিশোরীর সঙ্গে তাঁর বিয়ের প্রস্তাব করে। তাঁরা আনু. ১৭৩০ সালে বিবাহ করেন।

উপদেষ্টা
--------

মহারানি কিশোরী ভরতপুরের প্রশাসন পরিচালনায় গুরুত্বপূর্ণ ভূমিকা পালন করেছিলেন, মহারাজা সর্বদা গুরুত্বপূর্ণ বিষয়ে তাঁর সাথে পরামর্শ করতেন। তিনি নিজের স্বামীর মৃত্যুর পরও তিন প্রজন্ম ধরে উপদেষ্টা হিসেবে কাজ চালিয়ে যান।

কূটনীতি
-------

১৭৫৪ সালের ১৮ই মে মারাঠা রাজ মালহার রাও হোলকার এবং সুরজ মলের মধ্যে যে শান্তি চুক্তি হয়েছিল, সেটি মহারাজা সুরজ মলের জন্য অনেক উপকারী প্রমাণিত হয়েছিল। এই চুক্তির আসল হোতা ছিলেন মহারানি কিশোরী।

মানবতা
------

পানিপথের তৃতীয় যুদ্ধে মারাঠারা পরাজিত হবার পর তারা ছিন্নভিন্ন অবস্থায় মহারাজা সুরজ মলের অঞ্চলে পৌঁছেছিল। মহারানি কিশোরী এবং মহারাজা একসাথে তাদের উন্মুক্ত বাহু দিয়ে গ্রহণ করেছিলেন, তাদের খাদ্য ও বস্ত্রের ব্যবস্থা করেছিলেন এবং আহতদের পরিচর্যা করেছিলেন।

জনগণের দ্বারা সম্মান
--------------------

কিশোরীকে "স্থানীয় জনগণের জন্য গর্বের প্রতীক" হিসাবে বর্ণনা করা হয়েছে। তিনি "তিন প্রজন্মের জন্য ভরতপুর রাজ্যের পৃষ্ঠপোষকের ভূমিকা পালন করেছেন"।

হোদালের মহারানি কিশোরী মেমোরিয়াল কলেজ অফ এডুকেশনের নামকরণ তাঁর নামে করা হয়েছে, এছাড়াও বিকানীরের মহারানী কিশোরী দেবী গার্লস স্কুলও তাঁর নামেই করা।

আরও দেখুন
---------

* মহারাজা সুরজ মল
* জওহর সিং
* ভরতপুর রাজ্য

তথ্যসূত্র
---------

1. ↑  Dr. Prakash Chandra Chandawat: Maharaja Suraj Mal aur unka yug, Jaypal Agencies Agra, 1982, Pages 110-118
2. ↑  Singh, Chandramani (২০০২)। *Protected Monuments of Rajasthan*। Jawahar Kala Kendra। পৃষ্ঠা 110। আইএসবিএন 9788186782606।
3. 1 2 3 4  "MAHARANI KISHORI"। সংগ্রহের তারিখ ১৩ ফেব্রুয়ারি ২০২৩।
4. ↑  Phaugat, Rajbala (৯ নভেম্বর ২০০২)। "Unknown antiquities of Hodal"। *www.tribuneindia.com*। সংগ্রহের তারিখ ২১ সেপ্টেম্বর ২০২২।
5. 1 2  "About Us"। MKM College Of Education। সংগ্রহের তারিখ ২১ সেপ্টেম্বর ২০২২।
6. ↑  "About Us". MKM College Of Education. Retrieved 21 September 2022.
7. ↑  "Maharani Kishori Devi Girls' School, Bikaner"। *mkdgsbkn.educationstack.com* (ইংরেজি ভাষায়)। সংগ্রহের তারিখ ২১ সেপ্টেম্বর ২০২২।

সূত্র
-----

* কালিকা রঞ্জন কানুনগো: হিস্ট্রি অফ জাটস : কন্ট্রিবিউশন টু দ্য হিস্ট্রি অফ নর্দার্ন ইণ্ডিয়া (মির্জা নাজাফ খানের মৃত্যু পর্যন্ত, ১৭৮২)। বীর সিং দ্বারা সম্পাদিত এবং টীকাকৃত। দিল্লি, অরিজিনালস, 2003,আইএসবিএন ৮১-৭৫৩৬-২৯৯-৫
* ড. প্রকাশ চন্দ্র চন্দওয়াত: মহারাজা সুরাজ মল অর উনকা যুগ, জয়পাল এজেন্সি আগ্রা, ১৯৮২
* কুমার নটবর সিং : মহারাজা সুরজ মল

বহিঃসংযোগ
---------

* মহারানী কিশোরীর জন্মস্থান
**ট্রাশিয়াংতসে জেলা** (জংখা: བཀྲ་ཤིས་གཡང་རྩེ་རྫོང་ཁག་) হল ভুটানের ২০টি জেলার একটি জেলা। ১৯৯২ সালে ট্রাশিয়াংটসে জেলাকে ট্রাশিগাং জেলা থেকে বিভক্ত করে তৈরি করা হয়েছিল। ট্রাশিয়াংতসে জেলার আয়তন হল ১,৪৩৭.৯ বর্গ কিলোমিটার (৫৫৫.২ বর্গ মাইল)। ১৭৫০-১৮৮০ মিটার উচ্চতায় অবস্থিত, ট্রাশি ইয়াংটসে জংখাগ গুরু রিম্পোচে দ্বারা আশীর্বাদিত পবিত্র স্থানে পরিপুষ্ট এবং তাওয়াং থেকে ইয়াংটসেপস, শানগ্লাস, ব্রামিস, জেমগাং থেকে খেংপাস এবং হুয়েন্তসে থেকে কুর্তোয়েপস পর্যন্ত বিস্তৃত এই সংস্কৃতি সমৃদ্ধ জেলা।

১৫ শতকের দিকে অঞ্চলটিতে টারটন পেমা লিংপার সফরের সময় দ্বারা ট্রাশিয়াংটসের নামকরণ তার নামে করা হয়েছিল (শুভ ভাগ্যের দুর্গ)।

ট্রাশিয়াংটসে জেলার মানুষের উত্তরের অংশে কাঠ খোদাই এবং কাগজ তৈরি শিল্পে দক্ষতা রয়েছে (জংখা: དལ་ཤོག)। দক্ষিণ অংশ প্রধানত অর্থকরী ফসল এবং পশুর উপর নির্ভর করে।

এই জেলার আসন ও সদরদপ্তর হল ট্রাশিয়াংটসে।

ভূগোল
-----

সার্পাং জেলার আয়তন ১,৪৩৮ বর্গকিলোমিটার। এর উত্তরে চীনের তিব্বত পশ্চিমে হুয়েন্তসে জেলা, দক্ষিণে মোঙ্গার জেলা, এবং দক্ষিণ-পূর্ব দিকে ট্রাশিগাং জেলা অবস্থিত।

জনসংখ্যা
--------

২০০৫ সালের আদমশুমারি অনুযায়ী এই জেলার জনসংখ্যা ছিল ২২,৬৭৭ জন। কিন্তু ২০১৭ সালের আদমশুমারি অনুযায়ী এর জনসংখ্যা হল ১৭,৩০০ জন। এক দশকে যে ছয়টি জেলার জনসংখ্যা কমেছে এটি তার একটি। জনসংখ্যা হ্রাসের হার ২.৫%। এটি ভুটানের ৫ম জনবহুল জেলা। এর জনসংখ্যার ঘনত্ব প্রতি বর্গকিলোমিটারে ১২ জন।

ভাষা
----

খোর্তেন কোরা, ট্রাশিয়াংটসে জেলা, ভুটান
ট্রাশিয়াংটসেতে তিনটি প্রধান ভাষায় লোকজন কথা বলে। উত্তরে, বুমডেলিং সহ বাসিন্দারা জালা ভাষায় কথা বলে। দক্ষিণে, পূর্ব ভুটানের মাতৃভাষা শাঙ্গলা (শারখোপা), জামখার, খামদাং, ইয়ালাং এবং রামজার গেওগস ভাষায় মানুষ কথা বলে। তোমঝাংটশেন গেওগের বাসিন্দারা চোচা নাগাচা এবং খেংখা কথা বলে।

প্রশাসনিক বিভাগ
---------------

ট্রাশিয়াংস্তে জেলা আটটি গ্রাম ব্লকে বিভক্ত (বা গেওগস):

* বুমডেলিং গেওগ
* জামখার গেওগ
* খামদাং গেওগ
* রামজার গেওগ
* টোয়েতশো গেওগ
* তোমঝেংস্টেন গেওগ
* ট্রাশিয়াংতসে গেওগ
* ইয়ালাং গেওগ

সংরক্ষিত এলাকা
--------------

ট্রাশিয়াংটসে জেলায় ১৯৯৩ সালে প্রতিষ্ঠিত হয়েছে খোলং চু বন্যপ্রাণী অভয়ারণ্য, এই অভয়ারণ্যটি নিজেই বৃহত্তর বুমডেলিং বন্যপ্রাণী অভয়ারণ্যের অংশ। বুমডেলিং বন্যপ্রাণী অভয়ারণ্য বর্তমানে ট্রাশিয়াংটসের উত্তর অর্ধেক (বামডেলিং এবং ইয়াংটসে এর গেওগ), পাশাপাশি প্রতিবেশী জেলার উল্লেখযোগ্য অংশ জুড়ে অবস্থিত।

তথ্যসূত্র
---------

1. ↑  "Sub-national HDI - Area Database - Global Data Lab"। *hdi.globaldatalab.org* (ইংরেজি ভাষায়)। সংগ্রহের তারিখ ২০১৮-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Population and Housing Census of 2017 (National Report)" (পিডিএফ)। National Statistics Bureau। ২০১৮-০৬-২৬। পৃষ্ঠা 102। ২০১৯-০২-২৮ তারিখে মূল (pdf) থেকে আর্কাইভ করা। সংগ্রহের তারিখ ২০১৯-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Chiwogs in Trashiyangtse" (পিডিএফ)। Election Commission, Government of Bhutan। ২০১১। ২০১১-১০-০২ তারিখে মূল (PDF) থেকে আর্কাইভ করা। সংগ্রহের তারিখ ২০১১-০৭-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Parks of Bhutan"। *Bhutan Trust Fund for Environmental Conservation online*। Bhutan Trust Fund। ২০১১-০৭-০২ তারিখে মূল থেকে আর্কাইভ করা। সংগ্রহের তারিখ ২০১১-০৩-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* প্রশাসনিক ওয়েবসাইট
**মহাশ্মশান** বাংলার প্রথম মুসলিম কবি এবং মহাকবি কায়কোবাদ রচিত জাতীয় আখ্যান কাব্যগুলোর মধ্যে সবচাইতে সুপরিচিত একটি মহাকাব্য, যেটা বাংলা ১৩১১ বঙ্গাব্দ, ইংরেজি ১৯০৪ খ্রিষ্টাব্দে প্রথম প্রকাশিত হয়। যদিও গ্রন্থাকারে প্রকাশ হতে আরো ক'বছর দেরি হয়েছিল। কবি কায়কোবাদের মহাকবি নামের খ্যাতি এই 'মহাশ্মশান' নামের এই কাব্যের জন্যই। পানিপথের তৃতীয় যুদ্ধযজ্ঞ নিয়ে লেখা সম্পূর্ণ অমিত্রাক্ষর ছন্দে রচিত কবির মর্মভেদী এই কাব্যগ্রন্থটির পৃষ্ঠাসংখ্যা প্রায় নয়শত।

খন্ড ও সর্গ
-----------

কাব্যটি তিন খণ্ডে বিভক্ত। প্রথম খণ্ডে ঊনত্রিশ সর্গ, দ্বিতীয় খণ্ডে চব্বিশ সর্গ এবং তৃতীয় খণ্ডে সাত সর্গ। অর্থাৎ কাব্যটি মোট ষাট সর্গে বিভক্ত।

বিষয়বস্তু
----------

এর উপজীব্য ১৭৬১ সালে সংঘটিত পানিপথের তৃতীয় যুদ্ধ। এ যুদ্ধ ছিল ভারতের উদীয়মান হিন্দুশক্তি মারাঠাদের সঙ্গে মুসলিম শক্তি তথা আহমদ শাহ আবদালীর নেতৃত্বে রোহিলা-অধিপতি নজীবউদ্দৌলার শক্তিপরীক্ষা; যুদ্ধে মুসলমানদের জয় হলেও কবির দৃষ্টিতে তা ছিল উভয়েরই শক্তিক্ষয় ও ধ্বংস; এজন্যই তিনি একে ‘মহাশ্মশান’ বলেছেন। যুদ্ধকাহিনীর মধ্যেই কাব্যটিতে অনেকগুলি প্রণয়বৃত্তান্তও স্থান পেয়েছে।

কাব্যের প্রারম্ভে আছে ‘কবির বীণা ও কল্পনা’ এবং ‘আল্লাহু আকবর’ নামক বন্দনা অংশ। এছাড়াও ইব্রাহিম কার্দ্দি ও জোহরা বেগমের বাল্য জীবনের এক অধ্যায় শীর্ষক একটি সর্গ আছে।

চরিত্র সমূহ
-----------

### প্রধান চরিত্রগুলাে

**ঐতিহাসিক চরিত্র**

* ইব্রাহিম কার্দি
* জোহরা বেগম
* নজীবদ্দৌলা
* সুজাউদ্দৌলা
* আহমদ শাহ্ আব্দালী
* আতা খাঁ
* দিলীপ
* বশির খাঁ
* রহিম শেখ
* জরিনা বেগম
* হিরণ বালা

কাহিনী
------

সম্মাননা
--------

### বিশিষ্টজনের প্রসংশা

পানিপথের তৃতীয় যুদ্ধযজ্ঞকে রূপায়িত করতে গিয়ে কবি বিশাল কাহিনী,ভয়াবহ সংঘর্ষ, গগনস্পর্শী দম্ভ,এবং মর্মভেদী বেদনাকে নানাভাবে চিত্রিত করেছেন। বিশালতার যে মহিমা রয়েছে তাকেই রূপ দিতে চেয়েছিলেন এই কাব্যে।

সেদিন কায়কোবাদ এক নির্জিত সমাজের প্রতিনিধি-প্রতিভূ কিংবা মুখপাত্র হিসেবে অতি গুরুত্বপূর্ণ ভূমিকা পালন করেছিলেন।
তাঁর স্বসমাজের লোক পেয়েছিল প্রাণের প্রেরণা ও পথের দিশা। এই ঐতিহাসিক দায়িত্ব নিষ্ঠার সঙ্গে পালন করেছিলেন বলেই আমরা এই মুহূর্তেও শ্রদ্ধা ও কৃতজ্ঞতার সঙ্গে স্মরণ করছি মহাশ্মশানের কবিকে।"

তথ্যসূত্র
---------

1. ↑  "মহাশ্মশান - বাংলাপিডিয়া"। *bn.banglapedia.org*। সংগ্রহের তারিখ ২০২২-০৮-৩১।
2. ↑  বিডি, রাইজিং। "মহাশ্মশানের মহাকবি"। । সংগ্রহের তারিখ ২০২২-০৮-৩১।  `|ওয়েবসাইট=` এ বহিঃসংযোগ দেয়া (সাহায্য)
3. ↑  "মহাশ্মশান - বাংলাপিডিয়া"। *bn.banglapedia.org*। সংগ্রহের তারিখ ২০২২-০৮-৩১।
4. ↑  "মহাশ্মশান - বাংলাপিডিয়া"। *bn.banglapedia.org*। সংগ্রহের তারিখ ২০২২-০৮-৩১।
5. ↑  ইউ. আহমেদ, মইন (২০০৯)। *শান্তির স্বপ্নে : সময়ের স্মৃতিচারণ*। এশিয়া পাবলিকেশন্স। আইএসবিএন 978-984-8723-01-2। ওসিএলসি 317068473।
**ট্রাশিগাং**(জংখা: བཀྲ་ཤིས་སྒང་།), অথবা **টাশিগাং** পূর্ব  ভুটানের একটি শহর এবং ট্রাশিগাং জংখাগ(জেলা) এর রাজধানী।

এই শহরটি দ্রাংমি চু নদীর উপরে উপত্যকার পূর্ব দিকে অবস্থিত, একটু দক্ষিণে যেখানে গাম্রি নদীটি সংযুক্ত হয়েছে। ট্রাশিগাং হল পূর্ব টার্মিনাসের ল্যাটেরাল রোড, ভুটানের প্রধান সড়ক যা দক্ষিণপশ্চিমে ফুন্টসলিং দিকে অগ্রসর হয়।

২০০৫ সালের আদমশুমারি অনুসারে ট্রাশিগাং এর জনসংখ্যার প্রায় ৩০০০ জন।

২০১১ সালের অক্টোবরে, ট্রাশিগাং ডিজং,এর অধীনে ২০০৭ সালে নবীকরণ, সীমাস্থ থাকা পতন হয়। ডিজং টি ১৬৫৯ সালে ট্রংসা পেনলপ মিনজুর টেনপা দ্বারা নির্মিত হয়েছিল এবং প্রশাসনিক সদর দফতর এবং বৌদ্ধমন্দিরগুলি কয়েক শতাব্দী ধরে এটি চালু ছিল, যদিও সরকারি অফিসগুলি বেশিরভাগই ২০১১ সালের মধ্যে স্থানান্তরিত হয়। জংখাগ আধিকারিকদের মতে, পূর্বাঞ্চলীয় জনশূণ্য এলাকা তৈরি হওয়ার ভিত্তিতে এবং ক্রমবর্ধমান স্থানান্তর বা সম্পূর্ণ ধ্বংস ও পুনর্গঠনের প্রয়োজন হয়। তবে ২০১২ সালের হিসাবে, ট্রাশিগাং ডিজং টি এখনও শহরের বার্ষিক টসেচু তে ব্যবহৃত হয়েছিল।

ভুটানের বৃহত্তম জেলার ট্রাশিগাং। এর তিনটি উপজেলা এবং পনেরটি গিয়োগ রয়েছে। শেরুবত্সে কলেজ ভুটানে প্রথম স্বীকৃত কলেজ ছিল, ১৯৬৬ সালে উইলিয়াম ম্যাকির নেতৃত্বে জেসুইটস গোষ্ঠী প্রতিষ্ঠা করেছিলেন। ২০০৩ সালে এটি ভুটানের নতুন রয়্যাল ইউনিভার্সিটির অংশ হয়ে ওঠে যা ভুটানের সকল সরকারি মাধ্যমিক বিদ্যালয় অন্তর্ভুক্ত করেন।

ট্রাশিগাং ইয়ংফুল্লা বিমানবন্দর দ্বারা পরিবেশিত হয়।

রাংজং, কাংলং এবং ওয়মরং ট্রাশিগাং জেলার অন্তর্গত কয়েকটি প্রধান শহর।

ফটো গ্যালারি
------------

* ট্রাশিগাং ডিজং (২০১১) ট্রাশিগাং ডিজং (২০১১)
* ভুটান, ট্রাশিগাং টাউন (২০০৮)ভুটান, ট্রাশিগাং টাউন (২০০৮)
* ভুটান, ট্রাশিগাং জেলা কোর্টভুটান, ট্রাশিগাং জেলা কোর্ট
* ট্রাশিগাং ডিজং (২০০৮)ট্রাশিগাং ডিজং (২০০৮)
* ট্রাশিগাং ছাগজাম ব্রীজট্রাশিগাং ছাগজাম ব্রীজ

তথ্যসূত্র
---------

1. ↑  "Bhutan: largest cities and towns and statistics of their population"। *World Gazetteer*। ২০০৮-০৯-২৬ তারিখে মূল থেকে আর্কাইভ করা। সংগ্রহের তারিখ ২০০৮-০৭-১১।
2. ↑  Rinzin, Yangchen C (২০১১-১০-২৯)। "A Fortress That's About to Fall"। Kuensel online। ২০১২-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১০-২৯।
3. ↑  "Tourism Council of Bhutan - Festival Dates 2012" (পিডিএফ)। Tourism Council of Bhutan online। ২০১৩-০১-৩১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-১২-১৭।

বহিঃসংযোগ
---------


উইকিমিডিয়া কমন্সে **ট্রাশিগাং** সংক্রান্ত মিডিয়া রয়েছে।

* উইকিভ্রমণ থেকে ট্রাশিগাং ভ্রমণ নির্দেশিকা পড়ুন।
* Trashigang and Dzong, Bhutan - Photo Gallery | The India Info  ওয়েব্যাক মেশিনে আর্কাইভকৃত ২৬ সেপ্টেম্বর ২০১৮ তারিখে

প্রবেশদ্বার: ভুটান
**ড্যানিয়েল অস্টিন** পাকিস্তান সেনাবাহিনীর একজন খ্রিস্টান ব্রিগেডিয়ার ছিলেন।

প্রথম জীবন
----------

তিনি ১৯৩৫ সালে শিয়ালকোটের ক্রিশ্চিয়ান টাউনে জন্মগ্রহণ করেছিলেন। তিনি শিয়ালকোটের সিটিআই স্কুলে পড়াশোনা করেছেন, যেখানে তিনি অ্যাথলেটিকস, ট্র্যাক এবং ফিল্ড এবং বাস্কেটবল উপভোগ করেছেন। তাঁর বাস্কেটবলের প্রতি আজীবন আগ্রহ ছিল এবং তিনি তাঁর স্কুল, কলেজ এবং বিশ্ববিদ্যালয় দলের অধিনায়ক ছিলেন।

পেশা
----

স্নাতক শেষ হওয়ার পরে অস্টিন পাকিস্তান সেনাবাহিনীতে যোগ দেন। তিনি কোয়েটার কমান্ড অ্যান্ড স্টাফ কলেজ থেকে স্নাতক ডিগ্রি অর্জন করেছিলেন এবং দেশে এবং বিদেশেও বেশ কয়েকটি কমান্ড এবং কৌশলগত কোর্সে অংশ নিয়েছিলেন। তিনি একটি ক্যাভালারি রেজিমেন্টের অধিনায়ক ছিলেন এবং পাকিস্তান সেনাবাহিনীর পরিচালক বাজেটের দায়িত্ব পালন করেছিলেন। অস্টিন ১৯৮৮ সালে ব্রিগেডিয়ার পদে সক্রিয় সেবা থেকে অবসর গ্রহণ করেছিলেন। কর্মজীবনকালে তিনি তমঘা-ই-বাসালাত, সিতারা-ই-হারব এবং তমঘা-ই-জঙ্গল পেয়েছিলেন। ক্রীড়া ক্ষেত্রে তাঁর অবদানের জন্য তিনি রাষ্ট্রপতির প্রাইড অফ পারফরম্যান্স মেডেলও পেয়েছিলেন।

খেলাধুলা
--------

অস্টিন পাকিস্তান জাতীয় বাস্কেটবল দলের অধিনায়ক ছিলেন।  তার অধিনায়কত্বে দলটি তেহরান এবং লাহোরের আন্তর্জাতিক চ্যাম্পিয়নশিপে রৌপ্য পদক জিতেছিল। তিনি জাতীয় বাস্কেটবল দলেরও সদস্য ছিলেন যা ইরানের বিরুদ্ধে টেস্ট ম্যাচ খেলেছিল এবং ১৯৫৭ সালে শ্রীলঙ্কায় চতুর্থ চ্যাম্পিয়নশিপে অংশ নিয়েছিল। অস্ট্রিন ১৯৮৫ সালে জাতীয় বক্সিং চ্যাম্পিয়নশিপ এবং ইসলামাবাদে পাকিস্তান-হল্যান্ড হকি টেস্ট ম্যাচগুলির সমন্বয়ও করেছিলেন। তিনি ১৯৮৯ সালে ইসলামাবাদে অনুষ্ঠিত চতুর্থ এসএএফ গেমসের প্রধান সমন্বয়কও ছিলেন। অস্টিন বেশ কয়েকটি আন্তর্জাতিক সংস্থা ও প্রতিযোগিতায় পাকিস্তানের প্রতিনিধিত্বও করেছিলেন। তিনি ১৯৮২ সালে দিল্লিতে অনুষ্ঠিত এশিয়ান গেমসে পাকিস্তানের ডেপুটি শেফ ডি মিশন ছিলেন। তিনি পাকিস্তান অলিম্পিক অ্যাসোসিয়েশন, পাকিস্তান অ্যামেচার রেসলিং ফেডারেশনের ভাইস প্রেসিডেন্ট, প্রতিরক্ষা পরিষেবা ক্রীড়া বোর্ডের চেয়ারম্যান এবং পাকিস্তান স্পোর্টস বোর্ডের মহাপরিচালক হিসাবেও দায়িত্ব পালন করেছিলেন।

তিনি রাওয়ালপিন্ডির ক্রিশ্চান স্টাডি সেন্টার বোর্ড এবং সেন্ট জন উচ্চ বিদ্যালয়ে দায়িত্ব পালন করেছিলেন। তিনি ১৯৯০ থেকে ১৯৯৭ সালের মধ্যে লাহোরের ইউনাইটেড ক্রিশ্চিয়ান হসপিটালের প্রশাসক ও সিইও হিসাবেও দায়িত্ব পালন করেছিলেন। 

ব্রিগেডিয়ার ড্যানিয়েল অস্টিন ২৯ ডিসেম্বর ২০১৩ এ মারা গেলেন। ২৫ শে জানুয়ারী ২০১৪, লাহোরের পুনরুত্থানের ক্যাথেড্রাল চার্চে একটি স্মারক পরিষেবা অনুষ্ঠিত হয়েছিল। 

শ্রদ্ধার চিহ্ন হিসাবে চতুর্থ কাশ্মীর কাপ অল পাকিস্তান বাস্কেটবল বাস্কেটবল চ্যাম্পিয়নশিপ এক মাসের জন্য স্থগিত করা হয়েছিল।

তথ্যসূত্র
---------

1. 1 2 3 4 5  "Dharkan Spring 2014" (পিডিএফ)। ২০১৫-০২-০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-১২-১৭।
2. 1 2  Dawn 17 January 2014
3. 1 2  "Daily Times 19 January 2014"। ৭ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৯।
প্রস্থচ্ছেদ
পিথাগোরাস পানপাত্র
**পিথাগোরাস পানপাত্র** (ইংরেজি: Pythagorean cup) ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে।

গঠন এবং কার্যপ্রণালী
--------------------

পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়।

পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়।

বর্তমান সময়ে কিছু শৌচকক্ষ তৈরিতে এই মূলনীতি ব্যবহৃত হয়। যখন পানির ধারকে পানির উপরিতল একটি নির্দিষ্ট মাত্রার উপরে পৌঁছে যায়, তখন একটি সাইফন তৈরি হয় এবং শৌচকক্ষ পানিপ্রবাহে ধৌত হয়ে যায়।

তথ্যসূত্র
---------

1. ↑  "Physics demonstrations: the Pythagoras cup"। *skullinthestars.com*। 4/26/2012। সংগ্রহের তারিখ 5/9/2013।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
**দিলিন নায়ার** যিনি রাফতার নামে পরিচিত, তিনি একজন ভারতীয় র‌্যাপার, গীতিকার, নৃত্যশিল্পী ইত্যাদি। রাফতার একটি র‌্যাপার হিসাবে তাঁর কেরিয়ার শুরু করেছিলেন।এরপরে তিনি ইয়ো ইয়ো হানি সিংর সাথে গ্রুপ মাফিয়া মুন্ডিয়ার অংশ হিসাবে তার ক্যারিয়ার শুরু করেছিলেন। এরপরে রাফতার গ্রুপ থেকে বিভক্ত হন। তাকে তাঁর বন্ধু অঙ্কিত খান্না সমর্থন করেছিলেন, যিনি তাকে পাঞ্জাবি সঙ্গীত ব্যান্ড আরডিবি-র সাথে পরিচয় করিয়েছিলেন, যিনি তাকে পরে তাদের তিনটি রেকর্ডস লেবেলে স্বাক্ষর করেছিলেন। আরডিবি সদস্যদের মধ্যে বিভক্ত হওয়ার পরপরই রাফতার মনজিৎ রালে (বর্তমানে মনজ মুসিক নামে পরিচিত) যোগ দিয়েছিলেন। তিনি তার একক ক্যারিয়ারও শুরু করেছিলেন।
তিনি তার একক ক্যারিয়ারও শুরু করেছিলেন। তিনি ব্রিট এশিয়া টিভি মিউজিক অ্যাওয়ার্ডসে মঞ্জ মুসিকের সাথে "স্বাগ মেরা দেশী" জন্য "সেরা আরবান সিঙ্গল" পুরস্কার পেয়েছিলেন। ২০১৯ সালে, তিনি আপাতবাস্তব টেলিভিশন অনুষ্ঠান এমটিভি হাস্টল, ডান্স ইন্ডিয়া ডান্স এবং রোডিজের বিচার শুরু করেছিলেন।

ক্যারিয়ার
----------

২০১৩ সালে মঞ্জ মুসিকের সাথে তাঁর "স্বাগ মেরা দেশী" গান প্রকাশের পরে রাফতার পরিচিতি লাভ করেছিলেন।২০১৩ সালে রাফতার বাংলা সংগীত জগতে ওয়ান চলচ্চিত্রের মাধ্যমে আত্মপ্রকাশ করেছিলেন যার মধ্যে গায়ক বিশাল দাদলানী এবং রাফতার অভিনীত হয়েছিল। তিনি চ্যাম্প সাউন্ডট্র্যাকের জন্য একটি গান প্রস্তুত ও র‌্যাপ করেছিলেন রাফতার ব্রিজার ভিভিড শফলের দ্বিতীয় সংস্করণের জন্য বরুণ ধাওয়ানের সাথে জুটি বেঁধেছেন। রাফতার এমটিভি রোডিজের আপাতবাস্তব টেলিভিশন অনুষ্ঠানয়ের গ্যাং লিডার। এছাড়াও, তিনি এমটিভি হাস্টল এবং ডান্স ইন্ডিয়া ডান্সের অন্যতম বিচারক।

তথ্যসূত্র
---------

1. ↑  "Yo Yo, Raftaar rap up another row"। *Hindustan Times* (ইংরেজি ভাষায়)। ২০১৪-০৭-২৫। সংগ্রহের তারিখ ২০২০-১০-১৫।
2. ↑  "Style south, Operation north: Rap star Raftaar on his Malayali roots, popularity in Punjab"। *The Indian Express* (ইংরেজি ভাষায়)। ২০১৫-১১-০১। সংগ্রহের তারিখ ২০২০-১০-১৫।
3. ↑  "Vishal Dadlani and Raftaar sing title track of Bengali film 'One' - Times of India"। *The Times of India* (ইংরেজি ভাষায়)। সংগ্রহের তারিখ ২০২০-১০-১৫।
4. ↑  "Raftarmusic"।
5. ↑  Entertainment, Quint (২০১৮-১০-১৫)। "Varun and Raftaar Announce Winners of Breezer Vivid Shuffle S2"। *TheQuint* (ইংরেজি ভাষায়)। সংগ্রহের তারিখ ২০২০-১০-১৫।
**আন্তর্জাতিক অভিবাসী দিবস** প্রতি বছর ১৮ই ডিসেম্বর জাতিসংঘের সকল সদস্যভূক্ত দেশে পালিত হয়ে আসছে। জাতিসংঘের সাধারণ পরিষদ ৪ ডিসেম্বর, ২০০০ সালে দিনটি বিশ্বব্যাপী উদযাপনের সিদ্ধান্ত নেয়। মূলতঃ বিশ্বের বিভিন্ন প্রান্তে ছড়িয়ে-ছিটিয়ে থাকা ব্যাপক হারে অভিবাসন ও বিপুলসংখ্যক অভিবাসীদের স্বার্থ-সংশ্লিষ্ট বিষয়াদিকে ঘিরেই এ দিবসের উৎপত্তি। ১৮ ডিসেম্বর, ১৯৯০ সালে সাধারণ পরিষদ অভিবাসী শ্রমিকদের স্বার্থ রক্ষায় পর্যাপ্ত নিরাপত্তা এবং তাদের পরিবারের ন্যায্য অধিকার রক্ষায় আন্তর্জাতিক চু্ক্তি ৪৫/১৫৮ প্রস্তাব আকারে গ্রহণ করে।

দিবস উদযাপন
-----------

বিশ্বের বহু দেশ, সরকারের সংগঠন কিংবা মন্ত্রণালয়সহ বিভিন্ন বেসরকারী সংস্থা, সংগঠন যথাযোগ্য মর্যাদায় দিবসকে ঘিরে বিভিন্ন ধরনের অনুষ্ঠান পালন করে। তন্মধ্যে আলোচনা সভা, পথসভা, শোভাযাত্রা, সাংস্কৃতিক অনুষ্ঠান, মানববন্ধন উল্লেখযোগ্য। এ সকল বিষয়গুলোর সবটুকুই অভিবাসীদের উপজীব্য করে অনুষ্ঠিত হয়। অভিবাসীদের মানব অধিকারের বিষয়ে তথ্যের বিস্তৃতি ঘটানো এবং সাম্প্রদায়িক ও রাজনৈতিক সংক্রান্ত দ্বন্দ্ব্ব-সংঘাত থেকে মুক্তি লাভ, অভিজ্ঞতা বিনিময়, অভিবাসীদের রক্ষার লক্ষ্যে নিশ্চয়তা বিধানে রূপরেখা প্রণয়ন ইত্যাদি বিষয়গুলো এতে প্রাধান্য পায়।

কারণ
----

১৯৯৭ সাল থেকে ফিলিপিনো এবং অন্যান্য এশীয় অভিবাসী সংগঠনগুলো দিবসটি পালন করতে শুরু করে। শুরুর দিকে তারা ১৮ ডিসেম্বরকে নির্ধারণ করে এবং অভিবাসীদেরকে ঘিরে 'আন্তর্জাতিক ঐক্য দিবস' হিসেবে ঘোষণা করে। ১৯৯০ সালে জাতিসংঘ অভিবাসী শ্রমিক ও দেশে রেখে আসা তাদের পরিবারের নিরাপত্তা রক্ষায় আন্তর্জাতিক সম্মেলন করেছিল।

এর প্রেক্ষাপটে ১৮ ডিসেম্বর দিনটিকে লক্ষ্য করে *মাইগ্রেন্ট রাইটস্‌ ইন্টারন্যাশনাল*, *ইন্টারন্যাশনাল কনভেনশন অন মাইগ্রেন্টস রাইটস্‌*-সহ বিশ্বের অনেক সংগঠন অভিবাসীদের স্বার্থ রক্ষার্থে বৈশ্বিকভাবে প্রচারণা চালায়। অবশেষে ১৯৯৯ সালের শেষার্ধে অন লাইনে ব্যাপক প্রচারণার ফলে জাতিসংঘের মুখপাত্র এ দিবসটিকে 'আন্তর্জাতিক অভিবাসী দিবস' হিসেবে ঘোষণা করতে বাধ্য হন।

প্রতিপাদ্য বিষয়
----------------

২০১৬ সালে উদযাপিত আন্তর্জাতিক অভিবাসী দিবসের মূল প্রতিপাদ্য বিষয় নির্ধারণ করা হয়েছে - উন্নয়নের মহাসড়কে-অভিবাসীরা সবার আগে ৷
বাংলাদেশে আন্তর্জাতিক অভিবাসী দিবস ২০২০এর প্রতিপাদ্য নির্ধারণ করা হয়েছে "মুজিববর্ষের আহবান, দক্ষ হয়ে বিদেশ যান"।

তথ্যসূত্র
---------

1. ↑  জাতিসংঘের দাপ্তরিক ওয়েবসাইটে আন্তর্জাতিক অভিবাসী দিবস
**রান্দা সিনিয়রা** ফিলিস্তিনি নারী অধিকার এবং মানবাধিকার কর্মী। আন্তর্জাতিক আইন, মানবাধিকার এবং মানবিক আইন ইত্যাদির উপর তার প্রায় তিন দশকেরও বেশি সময়ের অভিজ্ঞতা রয়েছে। বিভিন্ন সামাজিক প্রতিষ্ঠান, ইউএস এজেন্সি এবং আঞ্চলিক, জাতীয় ও আন্তর্জাতিক পর্যায়ের প্রতিষ্ঠানে প্রয়োজনীয় পরিবর্তন আনার জন্য তিনি কাজ করেছেন।

অবদান
-----

সিনিয়রা আল-হকের নারী অধিকার বিষয়ক গবেষক ও সমন্বয়ক হিসেবে তার কর্মজীবন শুরু করেন। ২০০১-২০০৫ সালের মধ্যে তিনি এই প্রতিষ্ঠানের পরিচালক হিসেবে যুক্ত হন। তিনি এর আগে ১৯৯৭ থেকে ২০০১ সালের মধ্যে ডব্লিউসিএলএসি'র এডোভোকেসি এবং নেটওয়ার্কিং বিভাগের প্রধান হিসেবে দায়িত্ব পালন করেছেন। ইন্ডিপেনডেন্ট কমিশন ফর হিউম্যান রাইটস ইন প্যালেস্টাইনের জ্যেষ্ঠ নির্বাহী প্রকৌশলী হিসেবে কাজ করেন।

প্রথম ফিলিস্তিনি নারী আন্দোলনকর্মী হিসেবে তিনি জাতিসংঘের নিরাপত্তা পরিষদে বক্তৃতা করেন। ইজরায়েল দখলকৃত অঞ্চলে নারীরাই সবচেয়ে বেশি নির্যাতনের শিকার বলে তিনি প্রস্তাব করেন।

তথ্যসূত্র
---------

1. 1 2  "RANDA SINIORA"। ৩০ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১০ মার্চ ২০২০।
2. ↑  "Palestinian women have 'meaningful role to play', says lawyer ahead of UN address"। *মিডল ইস্ট আই*। ২৫ অক্টোবর ২০১৮। সংগ্রহের তারিখ ১০ মার্চ ২০২০।
3. ↑  "Women in Palestine face violence and political exclusion, campaigner tells UN"। *দ্য গার্ডিয়ান*। ২৬ অক্টোবর ২০১৮। সংগ্রহের তারিখ ১০ মার্চ ২০২০।
**ড্যানিয়েলস কাউন্টি কোর্টহাউস**, স্কোবিতে 213 মেইন স্ট্রিটে অবস্থিত, মন্টানার ড্যানিয়েলস কাউন্টিতে পরিষেবা দেয়। ভবনটি ১৯১৩ সালে নির্মিত হয়েছিল, একই বছর স্কোবি গ্রেট নর্দার্ন রেলওয়ের একটি জায়গায় স্থানান্তরিত হয়েছিল এবং মূলত একটি হোটেল হিসাবে কাজ করেছিল। পরবর্তী সাত বছরে, হোটেলটি বেশ কয়েকবা হাত বদল হয়; এটি "ওয়ান-আইড মলি'স হাউস অফ প্লেজার" নামে পরিচিত হয়েছিল এর সবচেয়ে কুখ্যাত স্বত্বাধিকারী, ওয়ান-আইড মলি নামে পরিচিত একজন কাঁচ-চোখওয়ালা মহিলা যিনি হোটেল থেকে একটি পতিতালয় চালাতেন।  ১৯২০ সালে যখন ড্যানিয়েলস কাউন্টি প্রতিষ্ঠিত হয়, তখন নবগঠিত কাউন্টি হোটেলটিকে কোর্টহাউস হিসেবে ব্যবহার করার জন্য কিনে নেয়। 

কোর্টহাউসটি ৪ মে, ১৯৯৫-এ ঐতিহাসিক স্থানগুলির জাতীয় রেজিস্টারে যুক্ত করা হয়েছিল।

তথ্যসূত্র
---------

1. ↑  Graetz, Rick and Susie (২০০৫-০৮-০৬)। "Prairies and progress: Exploring northcentral, northeastern Montana"। *Billings Gazette*। সংগ্রহের তারিখ ২০১৩-১২-০৬।
2. ↑  Tande, C. William; Jiusto, Chere (জানুয়ারি ১৯৯৫)। [[[:টেমপ্লেট:NRHP url]] "National Register of Historic Places Registration Form: Daniels County Courthouse"] `|ইউআরএল=` এর মান পরীক্ষা করুন (সাহায্য)। National Park Service। সংগ্রহের তারিখ সেপ্টেম্বর ১৫, ২০১৫।
**কৃষ্ণচন্দ্র মজুমদার** (৩১ মে,১৮৩৪ - ১৩ জানুয়ারি,১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন। কবির স্মৃতির উদ্দেশ্যে দিঘলিয়া উপজেলার সেনহাটি গ্রামে ১৯১৪ সালে কবি কৃষ্ণ চন্দ্র ইনস্টিটিউট প্রতিষ্ঠা করা হয়েছে।

জন্ম ও পারিবারিক পরিচিতি
------------------------

কৃষ্ণচন্দ্র মজুমদার অধুনা বাংলাদেশের খুলনা জেলার দিঘলিয়া উপজেলার সেনহাটিতে জন্ম গ্রহণ করেন। তার পিতার নাম মাণিক্যচন্দ্র মজুমদার। পিতৃহীন হয়ে ঢাকায় অপরের আশ্রয়ে প্রতাপাদিত্যের হন এবং ফরাসি ভাষা শিক্ষা করেন। কৃষ্ণচন্দ্র ১৮৫৪ সালে বরিশালের কীর্তিপাশা বাংলা বিদ্যালয়ের প্রধান পন্ডিতপদে যোগদানের মাধ্যমে কর্মজীবন শুরু করেন। পরে তিনি ঢাকার নর্মাল স্কুলে যোগদান করেন, কিন্তু কর্তৃপক্ষের সঙ্গে মতবিরোধ হওয়ায় চাকরি ছেড়ে তিনি মডেল স্কুলে (১৮৬০) যোগ দেন। এভাবে তিনি বিভিন্ন স্কুলে দীর্ঘ উনিশ বছর শিক্ষকতা করেন। সবশেষে যশোর জেলা স্কুলে প্রধান পণ্ডিতের কাজ করে অবসর নেন। শেষ জীবনে কৃষ্ণচন্দ্র সেনহাটিতে বসবাস করেন এবং বিভিন্ন সঙ্গীত রচনা করে অবসর জীবন কাটান। ১৯০৭ সালের ১৩ জানুয়ারি তার মৃত্যু হয়।

রচনাবলী
-------

তার প্রথম ও শ্রেষ্ঠ গ্রন্থ "সদ্ভাব শতক" (ঢাকা, ১৮৬১)| এই বইটির অধিকাংশ কবিতা নীতিমূলক, যা সুফী এবং হাফিজের ফার্সি কবিতার অনুসরণে রচিত।

ছেলেবেলা তার ছদ্মনাম ছিল রামচন্দ্র দাস, সংক্ষেপে রাম। তাই পরিণত বয়সে তিনি রামের ইতিবৃত্ত (১৮৬৮) নামে একটি আত্মচরিত রচনা করেন। মহাভারতের ‘বাসব-নহুষ-সংবাদ’ অবলম্বনে রচিত তার আরেকটি গ্রন্থ হলো মোহভোগ (১৮৭১)। কৈবল্যতত্ত্ব (১৮৮৩) নামে তিনি একটি দর্শনবিষয়ক গ্রন্থ লেখেন। নাটক রাবণবধ মৃত্যুর পরে প্রকাশিত হয়। তার অপ্রকাশিত গ্রন্থের সংখ্যা পনেরো। তার রচনা প্রসাদগুণসম্পন্ন এবং তার কবিতার অনেক পঙ্‌ক্তি প্রবাদবাক্যস্বরূপ, যেমন: ‘চিরসুখী জন ভ্রমে কি কখন ব্যথিত বেদন বুঝিতে পারে’ ইত্যাদি। এ পঙ্‌ক্তিধারী কবিতাটি এক সময় স্কুলপাঠ্য বইয়ের অন্তর্ভুক্ত ছিল।

সম্পাদিত পত্রিকা
----------------

১৮৬০ সালে মাসিক মনোরঞ্জিকা ও কবিতাকুসুমাবলী নামক পত্রিকার সম্পাদক নিযুক্ত হন। ১৮৬১ সালে ঢাকা প্রকাশ প্রকাশিত হলে তিনি তার সম্পাদকের দায়িত্ব গ্রহণ করেন। এর মালিকের সঙ্গে মতানৈক্য হলে তিনি পদত্যাগ করেন এবং ১৮৬৫ সালে বিজ্ঞাপনী নামক পত্রিকার সম্পাদক হন। দেড় বছর পর তিনি আবার ঢাকা প্রকাশ পত্রিকার সম্পাদক পদে প্রত্যাবর্তন করেন। অসুস্থতার কারণে সাংবাদিকতা ছেড়ে তিনি কিছুদিন শিক্ষকতা করেন।

১৮৮৬ সালে যশোর থেকে তিনি সংস্কৃত ও বাংলা ভাষায় দ্বৈভাষিকী নামে একটি পত্রিকা সম্পাদনা ও প্রকাশ করেন। কবিতাকুসুমাবলী ছিল পদ্যবহুল মাসিক পত্রিকা। তার সদ্ভাবশতক কাব্যের অধিকাংশ কবিতাই এ পত্রিকায় প্রকাশিত হয়।

তথ্যসূত্র
---------

1. 1 2   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ১৪৯, আইএসবিএন ৯৭৮-৮১-৭৯৫৫-১৩৫-৬
2. 1 2  "কৃষ্ণচন্দ্র মজুমদার"। সংগ্রহের তারিখ ৫ জুন ২০১৭।
3. ↑  "ইট-বালু গিলছে কবি কৃষ্ণ চন্দ্র মজুমদারের স্মৃতি"। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭।
ড্যানিয়েল সুদার
**ড্যানিয়েল সুদার** (২৮ জানুয়ারি ১৯৯৮, ভিয়েনা) একজন অস্ট্রীয় ফুটবল খেলোয়াড়।

কর্মজীবন
--------

সুদার এসকে র‌্যাপিড ভিয়েনায় তার কর্মজীবন শুরু করেন। ২০১০/১১ মৌসুমে খেলার জন্য জন্য তিনি ভিয়েনা স্পোর্টস ক্লাবে যোগ দেন। মার্চ ২০১২ সালে তিনি ফ্লোরিডসডর্ফার এসি-র যুব দলে যোগ দেন। জানুয়ারী ২০১৩ সালে তিনি WSK-এ ফিরে আসেন, সেপ্টেম্বর ২০১৩-এ তিনি আবার ফ্লোরিডসডর্ফে চলে যান। মার্চ ২০১৫ সালে তিনি এসসি টিম উইনার লিনিয়ানে যোগদান করেন। ২০১৬/১৭ মৌসুমের জন্য তিনি নিম্ন অস্ট্রিয়ার পঞ্চম-শ্রেণির এসসি ওলকার্সডর্ফ-এ চলে যান। ওলকার্সডর্ফের হয়ে তিনি ২য় ল্যান্ডেস্লিগায় সাতবার খেলেছেন। ২০১৭/১৮ মৌসুমের জন্য, সুদার এসসি উইনার নিউস্টাডের পঞ্চম শ্রেণীর অপেশাদার দলের কাছে চলে যান। উইনার নিউস্ট্যাড ২-এর হয়ে তিনি ১৩টি ম্যাচ খেলেন। জানুয়ারী ২০১৮ সালে তিনি ষষ্ঠ শ্রেণী এসভি গাব্লিটজে চলে যান। গাব্লিটজের হয়ে তিনি আঞ্চলিক লীগে নয়বার খেলেছেন।

২০১৮/১৯ মৌসুমের জন্য তিনি আঞ্চলিক বিভাগের ক্লাব এফসি স্ট্যাডলাউতে চলে যান। ভিয়েনীয়দের পক্ষে তিনি আঞ্চলিক লীগে মোট দশটি খেলায় অংশ নেন। স্টাডলাউ-তে অর্ধ বছর থাকার পর, তিনি ২০১৯ সালের জানুয়ারিতে নিম্ন অস্ট্রিয়ার আঞ্চলিক লীগ দল ASV Spratzern-এ যোগ দেন। স্প্রেটজারনের হয়ে তিনি জাতীয় লীগে ১৫ ম্যাচ খেলেন। ২০১৯/২০ মরসুমের জন্য তিনি আঞ্চলিক লীগ দল উইনার লিনিয়েনে ফিরে আসেন, তিনি এখানে ২০১৫ এবং ২০১৬ মৌসুমে খেলেন। তিনি এখানে দেড় বছরে ২৪টি আঞ্চলিক লীগ ম্যাচে অংশগ্রহণ করেন। ২০২১ সালের ফেব্রুয়ারিতে সুদার সার্বিয়ার প্রথম বিভাগের ক্লাব এফকে জ্লাতিবোর চেজেটিনায় চলে যান। ২০২১ সালের মার্চ মাসে ২৭ বছর বয়সে তিনি সুপারলিগায় আত্মপ্রকাশ করেন। এফকে পার্টিজান বেলগ্রেডের বিপক্ষে ২০২০/২১ মৌসুমের ২৭তম দিনের খেলায় ৮৫তম মিনিটে তিনি নেমাঞ্জা ক্রিস্টিকের বদলি হিসেবে খেলতে নামেন। এই মৌসুমে তিনি সুপারলিগায় দশটি খেলায় অংশ নেন, এরপর ছয় মাস পর ক্লাব ছেড়ে দেন।

২০২১ সালের সেপ্টেম্বরে, তিনি দ্বিতীয় বিভাগের ক্লাব পিয়েরিকোস কাতেরিনির হয়ে খেলার জন্য গ্রিসে চলে যান।

ব্যক্তিগত জীবন
--------------

সুদার এবং র‌্যাপিড অভিনেতা দেজান লুবিসিক ২০১৭ সালের ডিসেম্বরে বসনিয়ার কিসেলজাকের একটি মসজিদে বোতল দিয়ে ছুঁড়ে মারার পর শিরোনাম হন।

তথ্যসূত্র
---------

1. ↑  Daniel Sudar wechselt von Favoriten nach Serbien fan.at, am 8. Februar 2021, abgerufen am 25. März 2021
2. ↑  Rapid-Spieler Ljubicic an Vandalenakt an Moschee in Bosnien beteiligt derstandard.at, am 29. Dezember 2017, abgerufen am 25. März 2021

বহিঃসংযোগ
---------

* ওয়ার্ল্ডফুটবল.নেটে ড্যানিয়েল সুদার (ইংরেজি)
* ট্রান্সফারমার্কেটে ড্যানিয়েল সুদার (ইংরেজি)
মেজর **রাম স্বামী পরমেশ্বর**, পিভিসি (১৩ সেপ্টেম্বর ১৯৪৬, মুম্বাই - ২৫ নভেম্বর ১৯৮৭, শ্রীলঙ্কা ) ছিলেন ভারতীয় সেনাবাহিনীর একজন অফিসার, যিনি তাঁর বীরত্বের জন্য ভারতের সর্বোচ্চ সামরিক সম্মাননা পরমবীর চক্রকে ভূষিত করেছিলেন। মেজর পরমেশ্বরকে ১৯৭২ সালের ১৬ জানুয়ারি মাহার রেজিমেন্টের ১৫ তম ব্যাটালিয়নে শর্ট সার্ভিস কমিশন দেওয়া হয়েছিল।

সামরিক পদক্ষেপ
--------------

১৯৮৭ সালের ২৫ নভেম্বর, যখন মেজর রামাস্বামী পরমেশ্বরন গভীর রাতে শ্রীলঙ্কায় অনুসন্ধান অভিযান থেকে ফিরছিলেন, তখন তাঁর কলামটিকে পাঁচটি রাইফেলযুক্ত একদল জঙ্গি দ্বারা আক্রমণ করেছিল। মনের শীতল উপস্থিতিতে তিনি জঙ্গিদের পেছন থেকে ঘিরে ফেললেন এবং তাদের মধ্যে পুরোপুরি অবাক করে দিয়েছিলেন হাতাহাতি লড়াইয়ের সময় এক জঙ্গি তাঁকে বুকে গুলি করে। অবরুদ্ধ, মেজর পরমেশ্বরন জঙ্গিদের কাছ থেকে রাইফেলটি ছিনিয়ে নিয়ে তাকে গুলি করে হত্যা করেন। গুরুতর আহত হয়েছিলেন কিন্তু তিনি আদেশ অবিরত রেখেছিলেন এবং মারা যাওয়ার আগ পর্যন্ত তাঁর আদেশকে অনুপ্রাণিত করেছিলেন। পাঁচ জঙ্গি নিহত এবং তিনটি রাইফেল এবং দুটি রকেট লঞ্চার উদ্ধার করা হয় এবং আক্রমণটি দমন করা হয়।

আইপিকেএফ মেমোরিয়াল ত্রুটি
--------------------------

১৫ ই আগস্ট ২০১২, দ্য হিন্দু-র কলম্বো সংবাদদাতা আর কে রাধাকৃষ্ণান আইপিকেএফ ট্রান্সক্রিপশনটিতে এক চমকপ্রদ ত্রুটির কথা জানিয়েছেন  : 

নয়া দিল্লীর পরম যোদ্ধা স্থলে মেজর রামাস্বামী পরমেশ্বরনের প্রতিমা।
"শিলালিপিটি পড়ুন: IC 32907F মেজর পি. রামস্বামী এমভিসি ২৫ নভেম্বর ১৯৮৭ মাহার। এমভিসি ভারতের দ্বিতীয় সর্বোচ্চ সামরিক সম্মাননা মহাবীর চক্রকে বোঝায়। এর আগে ভুলটি কারও নজরে আসেনি বলে মনে হয়। আমি যখন সেখানে দাঁড়িয়ে ছিলাম তখন আমার মনটি পেরিয়ে গেল যে পাথরটিতে লিখিত ১২০০ সৈন্যের নাম এবং সম্মান সব সঠিক ছিল কিনা এমন কোনও গ্যারান্টি নেই। স্বাধীনতার পর থেকে কেবলমাত্র ২১ জন ভারতীয় পিভিসি তাদের নামের সাথে সংযুক্ত হওয়ার গৌরব অর্জন করেছেন। পরমেশ্বরন একমাত্র আইপিকেএফ সৈনিক যিনি এই সম্মান পেয়েছিলেন। তিনি ভারতের সর্বোচ্চ সামরিক সম্মাননা, পিভিসি ভূষিত একমাত্র মাহার রেজিমেন্টের সৈনিক। ১৯৪১ সাল থেকে একটি রেজিমেন্ট সক্রিয় হওয়াতে এর অর্থ অবশ্যই হওয়া উচিত ""

একটি অ্যাপার্টমেন্টের নামকরণ
----------------------------

আর্মি ওয়েলফেয়ার হাউজিং বোর্ড আরকোট রোড চেন্নাইতে একটি উপনিবেশ তৈরি করেছিল এবং মেজর রামস্বামী পরমেশ্বরের সম্মানে ১৯৯৮ সালে এডাব্লুএইচও পরমেশ্বরন বিহার নামে নামকরণ করেছিল।

আরও দেখুন
---------

* ভারতীয় সেনা
* পরমবীর চক্র

তথ্যসূত্র
---------

1. ↑  Radhakrishnan, R.K. (১৫ আগস্ট ২০১২)। "Glaring mistake that missed many an eye"। *The Hindu*। সংগ্রহের তারিখ ১৬ আগস্ট ২০১২।

বহিঃসংযোগ
---------

* জয় হিন্দ জয় ভারত
**টুন্ডলা** হল ভারতের উত্তর প্রদেশ রাজ্যের ফিরোজাবাদ জেলার একটি শহর এবং একটি পৌরসভা বোর্ড ।

অবস্থান
-------

টুন্ডলা এনএইচ২ এ অবস্থিত যা এটিকে নিকটতম প্রধান শহর আগ্রা, ২৪ কিমি দূরে সাথে সংযুক্ত করে, জেলা সদর দপ্তর ফিরোজাবাদ থেকে ১৭ কিমি দূরে এবং ইতমাদপুর থেকে ৫ কিমি দূরে। এটি উত্তর মধ্য রেলওয়ে জোনের একটি প্রধান রেলওয়ে জংশন হিসেবেও কাজ করে। রাজধানী শহর নয়াদিল্লি থেকে ২১০ কিমি দূরে এবং অসংখ্য ট্রেনের সাথে সংযুক্ত। তাজ যমুনা এক্সপ্রেসওয়ের খুব কাছে টুন্ডলা। টুন্ডলা নিয়মিত ট্রেনের মাধ্যমে দেশের অন্যান্য প্রধান শহরগুলির সাথে ভালভাবে সংযুক্ত। আগ্রার নৈকট্যের কারণে এবং রাজস্থানের সাথে উত্তর প্রদেশের সীমানা, মধ্যপ্রদেশ রাজ্যগুলি বেশ কয়েকটি আন্তঃরাজ্য বাস পরিষেবাও শহরে পরিষেবা দেয়। আন্তঃনগর পরিবহনে সাধারণত রিকশা এবং তিন চাকার গাড়ি থাকে।

ইতিহাস
------

টুন্ডলা হল উত্তরপ্রদেশের ফিরোজাবাদ জেলার টুন্ডলা তহসিলের একটি শহর। ১৯০১ সালে টুন্ডলার জনসংখ্যা ছিল ৩,০৪৪। এটি ছিল পূর্ব ভারতীয় রেলওয়ের একটি প্রধান জংশন। টুন্ডলার ব্রিটিশ শাসনের সমৃদ্ধ ঐতিহ্য রয়েছে। উঁচু প্রাচীরযুক্ত ব্রিটিশ নির্মাণ, বিশাল ব্যারাক, ১৮৬০ সালে নির্মিত একটি ক্যাথলিক গির্জা, একটি পুরানো জৈন মন্দির, বিস্তীর্ণ লন দ্বারা বেষ্টিত অফিসারদের *কোথি* (বাংলো) ব্রিটিশ প্রশাসনের প্রধান কেন্দ্র হিসাবে টুন্ডলাকে শোভিত করে। এই পুরানো এবং সুন্দর ব্রিটিশ ভবনগুলি এখন রেলওয়ে কোয়ার্টারে রূপান্তরিত হয়েছে। টুন্ডলার একটি খুব পুরানো এনসিআর কলেজ রয়েছে যা ব্রিটিশরা তাদের প্রশিক্ষণের উদ্দেশ্যে তৈরি করেছিল।

জনসংখ্যা
--------

Tundla নগর পালিকা পরিষদের জনসংখ্যা 50,423 যার মধ্যে 26,510 জন পুরুষ এবং 23,913 জন মহিলা ভারত 2011 সালের আদমশুমারি দ্বারা প্রকাশিত রিপোর্ট অনুসারে৷ 0-6 বছর বয়সী শিশুদের জনসংখ্যা হল 6154 যা টুন্ডলা (NPP) এর মোট জনসংখ্যার 12.20%। টুন্ডলা নগর পালিকা পরিষদে, রাজ্যের গড় 912 এর বিপরীতে মহিলা লিঙ্গ অনুপাত 902। অধিকন্তু, উত্তর প্রদেশ রাজ্যের গড় 902-এর তুলনায় টুন্ডলায় শিশু লিঙ্গের অনুপাত প্রায় 871। টুন্ডলা শহরের সাক্ষরতার হার রাজ্যের গড় ৬৭.৬৮% থেকে ৮৬.৪৩% বেশি। টুন্ডলায়, পুরুষদের মধ্যে সাক্ষরতার হার প্রায় 91.71%, যেখানে মহিলাদের সাক্ষরতার হার 80.61%।

রাজনীতি
-------

টুন্ডলা (বিধানসভা কেন্দ্র) এলাকার প্রতিনিধিত্ব করে

পরিবহন
------

টুন্ডলা জংশন উত্তরপ্রদেশের একটি গুরুত্বপূর্ণ স্টেশন। এটি আগ্রা শহর থেকে 25 কিমি দূরে দিল্লি-কানপুর প্রধান লাইনে অবস্থিত। নতুন দিল্লি-পন্ডিত দীনদয়াল জংশন/লখনউ সেকশনে প্রায় সমস্ত ট্রেনের ড্রাইভার এবং গার্ড পরিবর্তন করার জন্য টুন্ডলা একটি প্রযুক্তিগত স্থগিত। স্টেশনটি ব্রিটিশদের দ্বারা নির্মিত হয়েছিল এবং মূলত অপরিবর্তিত রয়েছে। রেলওয়ে স্টেশনটি নিজেই একটি স্থান এবং এটিকে প্রাক-স্বাধীনতা যুগে নিয়ে যায়। টুন্ডলা জংশন আগ্রার মানুষের জন্য এবং দেশের পূর্বে সংযোগ প্রদানকারী পর্যটকদের জন্য গুরুত্বপূর্ণ, অর্থাৎ কলকাতা, গুয়াহাটি, পাটনা ইত্যাদি, এবং বিশেষ করে উত্তর প্রদেশ রাজ্যে। আগ্রা ক্যান্টনমেন্ট, ইটাওয়া, আলীগড় জংশন, ফাফুন্ড, টুন্ডলা, কানপুর সেন্ট্রাল রেলওয়ে স্টেশন ইত্যাদির সাথে এর সংযোগ রয়েছে।[]

তথ্যসূত্র
---------

1. ↑  "Map of Tundla Village in Tundla Tehsil, Firozabad, Uttar Pradesh"। *www.mapsofindia.com*। সংগ্রহের তারিখ ২৩ সেপ্টেম্বর ২০২০।

টেমপ্লেট:Firozabad district
**কোভাই কোরা শাড়ি** হল সুতির তৈরি এক ধরনের শাড়ি যা ভারতের তামিলনাড়ুর কোয়েম্বাটুর অঞ্চলে তৈরি করা হয়। ২০১৪-১৫ সালে ভারত সরকার কর্তৃক এটিকে ভৌগোলিক নির্দেশক হিসাবে স্বীকৃতি দেওয়া হয়েছে।

বিবরণ
-----

কোভাই কোরা শাড়ি রেশম এবং সুতির মিশ্রণে প্রস্তুতকৃত কোরা তুলা থেকে তৈরি করা হয়। কোরা তুলা উৎপাদনের জন্য উন্নত মানের সুতির সুতোর সাথে ঐতিহ্যবাহী রেশম মিশ্রিত করা হয়।

এই শাড়িতে উজ্জ্বল রঙের নকশাবহুল পাড় এবং মাঝে মাঝে চকচকে জরি ব্যবহার করা হয়। আবশ্যক নকশাগুলো রঙিন তুলো এবং রেশমের সুতোর সংমিশ্রণে তাঁত ব্যবহার করে বোনা হয়।

প্রতিযোগিতা
-----------

গতানুগতিক হস্তচালিত তাঁত থেকে তৈরি কোরা তুলার শাড়িগুলো থেকে যন্ত্রচালিত তাঁতের মাধ্যমে বোনা সস্তা কোরা শাড়ির সাথে প্রতিযোগিতার মুখোমুখি হয়েছে। হাতে বোনা শাড়িগুলোর (₹৯০০ থেকে ₹১২০০ ) তুলনায় বিদ্যুতের তাঁতের মাধ্যমে উৎপাদিত সুতি শাড়িগুলোর দাম (₹৪০০ থেকে ₹৬00) অনেক কম।

ভৌগোলিক নির্দেশক (জিআই)
-----------------------

২০১৪ সালে, তামিলনাড়ু সরকার কোভাই কোরা সুতির শাড়ির জন্য ভৌগোলিক নির্দেশক হিসেবে স্বীকৃতির জন্য আবেদন করেছিল। ২০১৪-১৫ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে।

তথ্যসূত্র
---------

1. ↑  "Industry of Coimbatore"। Coimbatore Corporation। ৩০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।
2. ↑  "31 ethnic Indian products given"। *Financial Express*। সংগ্রহের তারিখ ২৮ জুন ২০১৫।
3. ↑  "FE Editorial Indication of incompetence"। *Financial Express*। সংগ্রহের তারিখ ২৮ জুন ২০১৫।
4. 1 2  "Geographical indication"। Government of India। ২৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৫।
5. ↑  "Kovai Kora cotton gets GI tag"। *The Hindu*। ৯ জুলাই ২০১৪।
6. 1 2 3  "Kovai Kora cotton sarees"। sareez.com। ৩ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৬।
7. 1 2  "Hard times for handloom `kora' silk units"। *The Hindu*। ১৫ সেপ্টেম্বর ২০০৩।
8. ↑  "GI tag: TN trails Karnataka with 18 products"। *Times of India*। ২৯ আগস্ট ২০১৩।